LUNGSOD NG SAN DIEGO (Ang Panukalang ito ay makikita sa balota sa sumusunod na porma.) PANUKALA B. MGA PAGBABAGO SA CHARTER NA MAGTATATAG NG KOMISYON SA MGA GAWAIN NG PULISYA. Dapat bang baguhin ang Charter ng Lungsod upang buwagin ang Community Review Board sa mga Gawain ng Pulisya at palitan ito ng Komisyon sa mga Gawain ng Pulisya, na may mga miyembrong hihirangin ng Konseho ng Lungsod, sarili nitong staff, kapangyarihang mag-subpoena, independent legal counsel, at awtoridad upang imbestigahan ang maling gawi ng opisyal ng pulisya, pag-aralan ang mga reklamo laban sa mga opisyal, at gumawa ng mga rekomendasyon hinggil sa pagdidisiplina sa opisyal ng pulisya, mga patakaran sa pulisya, at legal na pagsunod ng Departamento ng Pulisya? Ang panukalang ito ay nangangailangan ng pag-apruba ng isang simpleng mayorya (50% at 1) ng mga boboto sa panukala. Ang buong teksto ng panukalang ito ay kasunod ng argumento. OPISYAL NA PAMAGAT AT BUOD PAMAGAT NG BALOTA Mga Pagbabago sa San Diego City Charter Relating to Dissolving the Community Review Board on Police Practices and Establishing a Commission on Police Practices BUOD NG BALOTA Babaguhin ng panukalang ito ang Tsarter ng Lungsod ng San Diego (Tsarter) upang lusawin ang Community Review Board on Police Practices at magtatatag ito ng Commission on Police Practices (Komisyon), kasama ang mga pangunahing elemento ng istruktura at mga responsibilidad ng Komisyon. Kasalukuyang inaawtorisahan ng Tsarter ang Mayor at ang Konseho ng Lungsod (Konseho) na magtatag ng Community Review Board on Police Practices (CRB) upang suriin at tasahin ang mga reklamo ng mamamayan laban sa mga miyembro ng Departamento ng Pulisya ng Lungsod at pangangasiwa ng Departamento ng Pulisya sa pagdidisiplinang lumilitaw dahil sa mga reklamo. Kailangang suriin ng CRB sa kasalukuyan ang lahat ng pagkamatay na nagaganap habang nasa kustodiya ng Departamento ng Pulisya ang isang tao at lahat ng pamamaril na may kaugnayan sa opisyal ng pulisya. Ang mga miyembro ng CRB ay hinihirang ng Mayor nang may kumpirmasyon ng Konseho. Babaguhin ng panukalang ito ang Tsarter upang lusawin ang CRB at palitan ito ng Komisyon, na itatatag bilang kasangkapan sa pang-imbestiga ng Lungsod, na may mga miyembrong hihirangin ng Konseho. Bubuuin ang Komisyon ng isang ehekutibong direktor, na hihirangin ng Konseho; mga imbestigador at iba pang empleyado o kontratista ng Lungsod, na hiwalay sa Departamento ng Pulisya at Mayor; at legal na tagapayo, na hiwalay sa Abugado ng Lungsod. Kapag inaprubahan ng mga botante, aatasan ang bagong Komisyon na hiwalay na imbestigahan ang lahat ng pagkamatay na nagaganap habang nasa kustodiya ng Departamento ng Pulisya ang isang tao, lahat ng pagkamatay na nagreresulta sa pakikisalamuha sa isang opisyal ng pulisya ng Lungsod, at lahat ng pamamaril na may kinalaman sa opisyal ng pulisya ng Lungsod. Maaari ring imbestigahan ng Komisyon ang mga alegasyon laban sa mga opisyal na hindi naaangkop na sekswal na asal, pisikal na pag-atake, at karahasan sa tahanan. Ginagawaran ng mga pagbabago sa Tsarter ang Komisyon ng kapangyarihang mag-subpoena upang makakuha PR-09L0-B-1-FIL SD General 2020-241
BUOD NG BALOTA (IPINAGPATULOY) ng testimonya ng saksi at mga dokumento, na maipatutupad sa pamamagitan ng paglilitis para sa pagsuway sa hukuman sa ilalim ng batas ng estado. Aatasan din ang Komisyon na tanggapin, irehistro, suriin, at tasahin ang lahat ng reklamo laban sa mga opisyal ng pulisya ng Lungsod. Maaaring imbestigahan ng Komisyon ang mga reklamo, maliban kung hiniling ng nagreklamo na pangasiwaan ang isang reklamo nang walang imbestigasyon o kung saan walang partikular na alegasyon o opisyal na pulisya ang matukoy. Aatasan ang Komisyon na suriin ang pagsunod ng Departamento ng Pulisya sa mga batas sa pag-uulat. Magkakaroon ang Komisyon ng awtoridad na suriin ang at magpayo sa mga imbestigasyon, patakaran, at pagpapataw ng disiplina ng Departamento ng Pulisya, ngunit nananatili sa Hepe ng Pulisya ng Lungsod ang awtoridad na magpataw ng disiplina sa mga mas mababang opisyal, ayon sa kasalukuyang itinatadhana ng Tsarter. Aatasan ang Komisyon na gumawa ng mga pampublikong ulat hinggil sa mga aktibidad nito. Dapat kumilos ang Komisyon alinsunod sa mga naaangkop na pederal at pang-estadong batas. Maaaring i-apela ng mga opisyal ng pulisya ang isang pinagtibay na natuklasan ng Komisyon na maling asal ng pulisya sa Komisyon ng Serbisyo Sibil ng Lungsod. Inawtorisahan ng Konseho ang paglalagay ng panukalang ito sa balota matapos matanggap ang mungkahi mula sa isang organisasyong nakabase sa komunidad na tinatawag na "Women Occupy San Diego" at paglulunsad ng maraming pampublikong pagdinig. Ang panukalang ito ay nangangailangan ng pag-apruba ng isang mayorya ng mga kwalipikadong botante ng Lungsod ng San Diego na boboto sa panukala. Kung naaprubahan, ang mga pagbabago sa Tsarter ay magkakabisa pagkatapos na maisakabanata ang mga ito ng Kalihim ng Estado ng California. WALANG-PINAPANIGANG PAGSUSURI NG ABUGADO NG LUNGSOD Binabago ng panukalang ito ang Tsarter ng Lungsod ng San Diego (Tsarter) upang baguhin ang pagbabantay ng sibilyan sa Departamento ng Pulisya ng Lungsod (Departamento) at mga opisyal nito. Sa ilalim ng umiiral na batas, itinatag ng Mayor at Konseho ng Lungsod (Konseho) ang Community Review Board on Police Practices (CRB), na nagsusuri at nagtatasa ng mga reklamo ng mamamayan laban sa mga opisyal na pulisya ng Lungsod at sa pangangasiwa ng Departamento ng Pulisya sa pagdidisiplinang lumilitaw dahil sa mga reklamo. Maaaring hiwalay na magrekomenda ang CRB ng imbestigasyon sa grand jury, abugado ng distrito, o alinmang ahensya ng gobyerno na awtorisado ng batas na imbestigahan ang mga aktibidad ng isang ahensya ng pagpapatupad ng batas. Inirerequire din ang CRB na suriin ang lahat ng pagkamatay na nagaganap habang nasa kustodiya ng pulisya ng Lungsod ang isang tao, at lahat ng pamamaril na may kinalaman ang isang opisyal ng pulisya, ngunit hindi hiwalay na iniimbestigahan ng CRB ang mga insidenteng ito. Kapag naaprubahan ng mga botante, aalisin ng panukalang ito ang CRB at papalitan ito ng Komisyon sa Mga Kasanayan ng Pulisya (Komisyon). Magsisilbi ang Komisyon bilang katawang pang-imbestiga ng Lungsod, na hiwalay na patatakbuhin sa Departamento ng Pulisya at Punong-bayan. Ang mga kawani ng Komisyon ay magkakaroon ng ehekutibong direktor, na hihirangin ng Konseho, upang maglingkod sa direksyon at kagustuhan ng Komisyon. Kailangang magpanatili ang Komisyon ng sarili nitong legal na tagapayo, na hiwalay sa Abugado ng Lungsod. Ang mga kawani ng Komisyon ay dapat magtrabaho alinsunod sa mga patakaran sa serbisyong sibil ng Lungsod at ordinansa sa taunang sahod, at dapat sumunod sa mga patakaran ng Lungsod kaugnay ng mga kontrata at pagpapanatili, pagiging kumpidensyal, at pagsisiwalat ng rekord. Magkakaroon ng kapangyarihan ang Komisyon na mag-subpoena ng mga saksi at dokumento, na maipatutupad sa pamamagitan ng paglilitis sa pagsuway sa hukuman sa ilalim ng batas ng estado, at magpapanatili ng awtoridad na magrekomenda ng mga kaso sa mga ahensya ng pagpapatupad ng batas sa labas. PR-09L0-B-2-FIL SD General 2020-242
WALANG-PINAPANIGANG PAGSUSURI NG ABUGADO NG LUNGSOD (IPINAGPATULOY) Sa panimula, ang Komisyon ay bubuuin ng mga miyembro ng CRB. Pormal na hihirangin ng Konseho ang mga miyembro ng Komisyon matapos itakda, sa pamamagitan ng ordinansa, ang bilang, haba ng termino, mga kwalipikasyon, at pamamaraan ng paghirang, at pagtukoy sa mga kalagayan at proseso kung saan maaaring alisin nang may kadahilanan ang mga miyembro ng Komisyon. Aatasan ang Komisyon na hiwalay na imbestigahan ang lahat ng pagkamatay na nagaganap habang nasa kustodiya ng Departamento ang isang tao, lahat ng pagkamatay na nagreresulta sa pakikisalamuha sa isang opisyal ng pulisya ng Lungsod, at lahat ng pamamaril na may kinalaman sa opisyal ng Lungsod. Dapat ilunsad ang mga imbestigasyon alinsunod sa mga karapatang ibinibigay sa mga opisyal ng pulis sa ilalim ng pederal at pang-estadong batas. Dapat matanggap at masuri din ng Komisyon ang lahat ng reklamo laban sa mga opisyal ng pulisya ng Lungsod maliban sa mga tinukoy na kalagayan. Magkakaroon ang Komisyon ng awtoridad na imbestigahan ang mga reklamo laban sa mga opisyal ngunit dapat isaalang-alang muna ang mga tinukoy na mga factor. Gayundin, ang Komisyon ay maaaring, ngunit hindi aatasan na, suriin, tasahin at imbestigahan ang mga alegasyon ng hindi angkop na sekswal na asal, pisikal na pag-atake, o karahasan sa tahanan ng mga opisyal. Maaaring gumawa ang Komisyon ng mga rekomendasyon sa Hepe ng Pulisya kaugnay ng mga patakaran at pagdidisiplina, ngunit mananatili sa Hepe ng Pulisya ang umiiral na awtoridad sa ilalim ng Tsarter, kabilang ang awtoridad na pagpasyahan ang pagdidisiplina sa mga mas mababang opisyal. Dapat ding suriin at tasahin ng Komisyon ang pagsunod ng Departamento ng Pulisya sa mga batas sa pag-uulat at gawing publiko ang mga ulat na kada kalahating taon kaugnay ng pagsasakatuparan ng Komisyon sa mga tungkulin at kapangyarihan nito. Inaawtorisahan din ng panukala ang Komisyon sa Serbisyong Sibil ng Lungsod na pagpasyahan ang mga apela ng mga opisyal ng pulisya ng Lungsod, kasunod ng anumang pinagtibay na natuklasang maling asal ng isang opisyal ng pulisya ng Komisyon. PAGSUSURI SA PISKAL NA EPEKTO Aalisin ng panukalang ito ang Community Review Board on Police Practices (CRB), at kapalit nito, ay magtatayo ng isang hiwalay na Commission on Police Practices (Komisyon). Ang Komisyon, na katumbas ng isang katawang pang-imbestiga ng Lungsod, ay bubuuin ng mga miyembro ng komunidad na hinirang ng Konseho ng Lungsod, na may mga kapangyarihang mag-subpoena, hiwalay na legal na tagapayo, at kawani ng Lungsod sa labas ng Departamento ng Pulisya ng San Diego (SDPD) at pangangasiwa ng Mayor. Kapag naaprubahan, magkakaroon ang Komisyon ng mga partikular na tungkuling iniaatas at iba pa na ayon sa sarili nitong paghuhusga. Aatasan ang Komisyon na hiwalay na imbestigahan ang: (1) lahat ng pagkamatay na nagaganap habang nasa kustodiya ng SDPD ang isang tao; (2) lahat ng pagkamatay na nagresulta sa pakikisalamuha sa isang opisyal ng SDPD; at (3) lahat ng pamamaril na nauugnay sa isang opisyal ng pulisya. Batay sa datos na ibinigay ng SDPD para sa makasaysayang bilang ng mga pagkamatay at kaganapan ng pamamaril na may kaugnayan sa opisyal ng SDPD sa nakalipas na sampung taon, ang kahingiang ito ay maaaring buuin ng hanggang labinlimang imbestigasyon kada taon. Dagdag dito, dapat tanggapin, irehistro, suriin, at tasahin ng Komisyon ang lahat ng reklamo ng mamamayan, maliban sa kung saan hindi humihiling ng imbestigasyon ang nagreklamo o kung saan walang natukoy na partikular na alegasyon o opisyal ng SDPD. Sa pagpapasya ng Komisyon, magkakaroon ito ng awtoridad na hiwalay na imbestigahan ang alinman sa o lahat ng reklamong iniaatas ditong tanggapin, irehistro, suriin, at tasahin. Ayon sa datos na ibinigay ng SDPD, sa nakalipas na sampung taon, sa karaniwan ay nakatanggap ng 126 reklamo kada taon na magiging kwalipikado sana para sa imbestigasyon ng Komisyon; hindi pa alam kung ilang reklamo ang pipiliing imbestigahan ng Komisyon. PR-09L0-B-3-FIL SD General 2020-243
PAGSUSURI SA PISKAL NA EPEKTO (IPINAGPATULOY) Kasama sa iba pang tungkulin ang kahingiang tasahin ang pagsunod ng SDPD sa mga pederal, pang-estado, at lokal na batas sa pag-uulat at mga kahingian at pagsusumite ng mga ulat kada kalahating taon sa Mayor at Konseho ng Lungsod kaugnay ng pagsasakatuparan sa mga tungkulin at kapangyarihan ng Komisyon. Maaari ring suriin, tasahin, at gawan ng mga rekomendasyon ng Komisyon ang alinmang patakaran, pamamaraan, kasanayan, at aksyon ng SDPD. Dagdag sa inilalarawan sa itaas, ang Komisyon ay mayroong iba pang tungkulin at kapangyarihan na isinama sa panukala sa balota, na maaaring higit pang tukuyin sa pamamagitan ng Ordinansa ng Konseho ng Lungsod, dapat bang aprubahan ng mga botante ang panukalang ito. Kapag naaprubahan, inaasahang popondohan mula sa Pangkalahatang Pondo ng Lungsod ang isang sapat at angkop na badyet para sa Komisyon sa halagang taun-taong aaprubahan ng Konseho ng Lungsod. Tinatayang makatuwirang magkakahalaga ang kinakailangang paglalagay ng staff at badyet para sa Komisyon nang hindi bababa sa pitong (7) posisyong katumbas ng buong panahon (Full Time Equivalent, FTE) at $1.2 milyon taun-taon, at hanggang labing-anim (16) na FTE at $2.6 na milyon taun-taon upang mapahintulutan itong epektibong maisakatuparan ang mga tungkulin at kapangyarihan nito na iminumungkahi sa ilalim ng panukala sa balota. Ang saklaw ay pangunahing dahil sa awtoridad sa sariling kapasyahan ng Komisyon na itakda ang antas ng mga reklamo ng mamamayan na pipiliin nitong imbestigahan. Hindi na kakailanganin ang kasalukuyang pagpopondo mula sa Pangkalahatang Pondo para sa CRB, na nakabadyet nang humigit- kumulang $247,000 para sa Piskal na Taon 2021. Hindi alam kung ano ang mga magiging potensyal na epekto sa pananalapi sa badyet ng SDPD, kung mayroon man. ARGUMENTONG PANIG SA PANUKALA B Walang hiwalay na proseso ang Lungsod ng San Diego para sa pag-iimbestiga ng mga reklamo kaugnay ng maling asal ng pulisya (tulad ng mga pagkamatay habang nasa kanilang kustodiya, mga pamamaril, labis na puwersa, at hindi pagsasabi ng totoo). Nakadagdag ito sa pagbagsak ng tiwala sa lokal na pagpupulis, na umabot sa pinakamababa sa lahat ng panahon. Aayusin ng Panukala B ang usaping ito sa pamamagitan ng paglikha ng hiwalay at pinangungunahan ng komunidad na Commission on Police Practices. Lilikha ang Commission on Police Practices ng katiwa-tiwalang proseso para sa pagpapanagot sa mga opisyal na patas at balanse. Ang Komisyong ito ay: Magiging hiwalay sa pulitika ng Lungsod; Magkakaroon ng independiyenteng abugado na hindi rin irerepresenta ang Mayor at Departamento ng Pulisya ng San Diego; Patatakbuhin ng mga miyembro ng komunidad, at; Magkakaroon ng mga independiyenteng propesyunal na mag-iimbestiga sa mga pahayag ng maling asal ng pulisya, kabilang ang mga reklamo sa karahasan sa tahanan at sekswal na pag- atake ng mga tagapagpatupad ng batas. Bilang mga propesyonal, dapat sumailalim ang mga opisyal ng pulisya sa independiyenteng pagbabantay at pananagutan, tulad ng mga doktor, abugado, dentista, at iba pang mga propesyonal na pinananagot sa ganitong pamantayan. Palalakasin ng independiyenteng komiteng magbabantay na bubuuin ng bagong Komisyon ang tiwala ng komunidad at magkakaroon ito ng potensyal na bawasan ang milyun-milyong dolyar kada taon na ibinabayad ng Lungsod ng San Diego para sa mga kaso dahil sa maling asal ng pulisya. PR-09L0-B-4-FIL SD General 2020-244
ARGUMENTONG PANIG SA PANUKALA B (IPINAGPATULOY) BUMOTO NG OO SA PANUKALA B MONICA MONTGOMERY Miyembro ng Konseho Konseho ng Lungsod ng San Diego, Distrito 4 ANDREA ST. JULIAN Board President Earl B. Gilliam Bar Association MARESA TALBERT Kapwa-Tagapangulo San Diegans for Justice KATE YAVENDITTI Women Occupy San Diego WALANG ARGUMENTONG LABAN SA PANUKALA B ANG NAI-FILE SA OPISINA NG KLERK NG LUNGSOD. PR-09L0-B-5-FIL SD General 2020-245
BUONG TEKSTO NG PANUKALA B ARTIKULO V EHEKUTIBO AT ADMINISTRATIBONG SERBISYO Seksyon 40: Abugado ng Lungsod Abogado ng Lungsod ay dapat maiboto para sa termino na apat na taon sa paraang itinatakda ng Seksyon 10 ng Tsarter na ito. Manunungkulan ang Abugado ng Lungsod para sa terminong itinakda mula sa at pagkatapos ng 10 a.m. ng ika-sampung araw ng Disyembre na kasunod ng eleksyon at hanggang sa maiboto at magkaroon ng kwalipikadong kapalit. Kung ang ika-sampung araw ng Disyembre ay pumatak nang Sabado o Linggo o holiday, magsisimula ang termino nang 10 a.m. ng susunod na araw ng kalendaryo na hindi Sadabo o Linggo o holiday. Walang tao ang dapat magsisilbi ng mahigit dalawang magkasunod na apat-na-taong termino bilang Abugado ng Lungsod. Kapag, sa anumang dahilan, naglingkod ang isang tao ng 'di-buong termino bilang Abugado ng Lungsod na lampas sa dalawang taon, ang di-buong taon na iyon ay ituturing bilang buong termino para sa layunin ng probisyong ito sa limitasyon ng termino. Ang Abugado ng Lungsod ay dapat namaging isang chief legal adviser at abugado ng Lungsod at ng lahat ng Departamento at mga opisina nito sa mga bagay na may kinalaman sa kanilang mga opisyal na kapangyarihan at mga tungkulin, maliban sa kaso ng Komisyon sa Etika, at ng Commission on Police Practices, kung saan ang bawat isa ay magkakaroon ng sarili nitong legal na tagapayong hiwalay sa Abugado ng Lungsod. Dapat na ilaan ng abugado at ng kanyang mga deputy ang kanilang buong-panahon sa mga tungkulin ng opisina at dapat hindi sila maglalaan ng panahon sa pribadong legal na gawain habang sila'y nagtratrabaho para sa Lungsod, maliban kung may tatapusin silang anumang isyu na sinimulan nila bago nila inumpisahan ang termino sa opisina. Ang Abugado ng Lungsod ay dapat lisensyadong magsakatuparan ng batas sa Estado ng California at dapat lisensyado nang ganoon nang kahit man lamang sampung taon sa panahon ng kanyang pagsumite ng mga petisyon para sa nominasyon. Hihirangin ng Abugado ng Lungsod ang mga naturang deputy, assistant, at empleyadong maglilingkod sa kanya, tulad ng maaaring itakda sa pamamagitan ng ordinansa ng Konseho, ngunit lahat ng paghihirang ng mga mas mababang posisyon maliban sa mga deputy at assistant ay sasailalim sa mga probisyon sa Serbisyong Sibil ng Tsarter na ito. Maaaring maghirang ang Abugado ng Lungsod ng hindi lalampas sa anim na Assistant na Abugado ng Lungsod at apat na iba pang assistant, na maglilingkod sa kasiyahan ng Abugado ng Lungsod at maaaring alisin ng Abugado ng Lungsod anumang oras. Walang Deputadong Abugado ng Lungsod, na tuloy-tuloy na nagsisilbi bilang Deputadong Abugado ng Lungsod sa Opisina ng Abugado ng Lungsod ng isang taon o higit pa ang maaaring matanggal sa puwesto o masuspinde nang walang tamang dahilan, maliban sa ang sinumang Deputadong Abugado ng Lungsod ay maaaring sumailalim sa layoff dahil sa kawalan ng trabaho o hindi sapat na paglalaan para matugunan ang mga kinakailangan sa suweldo upang mapanatili ang kasalukuyang mga tauhan sa Opisina ng Abugado ng Lungsod. Para masiguro na ang mga Deputadong Abugado ng Lungsod ay magsasagawa ng kanilang legal na trabaho nang may pinakamataas na antas ng integridad, katapatan, at propesyunalismo, ang tamang dahilan para sa mga layunin ng pagkatanggal sa puwesto o pagkasuspinde ay kinabibilangan ng, ngunit hindi limitado sa, kabiguang sumunod sa Rules of Professional Conduct ng California. Magiging tungkulin ng Abugado ng Lungsod, nang personal o ng mga naturang assistant ayon sa maaari niyang italaga, na isagawa ang lahat ng serbisyong kaakibat ng legal na departamento; na magbigay ng payong nakasulat kapag hiniling, sa Konseho, mga Komite nito, sa Manager, sa mga Komisyon, o mga Direktor ng alinmang departamento, ngunit ang lahat ng naturang payo ay isusulat nang may pagbanggit ng mga awtoridad bilang pagsuporta sa mga konklusyong ipinahayag sa naturang mga nakasulat na opinyon; na usigin o ipagtanggol, ayon sa magiging kaso, ang lahat ng paghahabla o kaso kung saan maaaring maging partido ang Lungsod; na usigin para sa lahat PR-09L0-B-6-FIL SD General 2020-246
BUONG TEKSTO NG PANUKALA B (IPINAGPATULOY) ng pagkakasala laban sa mga ordinansa ng Lungsod at para sa mga naturang pagkakasala laban sa mga batas ng Estado ayon sa maaaring i-atas ng Abugado ng Lungsod sa pamamagitan ng batas; na ihanda nang nakasulat ang lahat ng ordinansa, resolusyon, kontrata, bono, o iba pang instrumento kung saan may kinalaman ang Lungsod, at mag-endorso sa bawat isa ng pag-apruba ng anyo o kawastuhan nito; na pangalagaan sa opisina ng Abugado ng Lungsod ang isang docket ng lahat ng kaso kung saan interesado ang Lungsod sa alinman sa mga korte at magtago ng rekord ng lahat ng paglilitis ng mga naturang kaso; na pangalagaan sa opisina ng Abugado ng Lungsod ang mga kopya ng lahat ng nakasulat na opinyong kanyang ibinigay sa Konseho, Manager, Komisyon o sinumang opisyal. Ang naturang docket, mga kopya at papeles ay magiging pag-aari ng Lungsod at ang Abugado ng Lungsod, kapag nagretiro sa opisina, ay ibibigay ang mga nabanggit, kasama ng lahat ng libro, account, voucher, at mahahalagang impormasyon, sa kanyang magiging kapalit sa opisina. Ang Abugado ng Lungsod ang mangangasiwa sa at magkakaroon ng kustodiya ng lahat ng legal na papeles, libro, at docket na pag-aari ng Lungsod na nauugnay sa kanyang opisina, at sa sandaling matanggap ito, ay maaaring humingi at tumanggap mula sa sinumang opisyal ng Lungsod ng anumang libro, papeles, dokumento, o ebidensyang kinakailangan upang magamit sa alinmang paghahabla, o kinakailangan para sa layunin ng opisinang ito. Ang Abugado ng Lungsod ay mag-aaplay, sa utos ng Konseho, sa ngalan ng Lungsod, sa isang korteng may karampatang hurisdiksyon para sa isang kautusan o atas ng hukuman na pigilan ang maling paggamit ng mga pondo ng Lungsod o pag-abuso sa mga kapangyarihan ng korporasyon, o ng pagpapatupad o pagsasakatuparan ng anumang kontratang ginawa sa ngalan ng Lungsod na maaaring maging paglabag sa batas o mga ordinansang namamahala rito, o nakuha sa pamamagitan ng panloloko o katiwalian. Ang Abugado ng Lungsod ay mag-aaplay, sa utos ng Konseho, sa isang korteng may karampatang hurisdiksyon para sa isang writ of mandamus upang pilitin ang pagganap ng mga tungkulin ng sinumang opisyal o komisyon na nabigong isakatuparan ang anumang tungkuling malinaw na iniuutos ng batas o ordinansa. Gagampanan ng Abugado ng Lungsod ang naturang iba pang tungkulin na may legal na katangian ayon sa maaaring i-atas ng Konseho, sa pamamagitan ng ordinansa, o ayon sa itinatadhana sa Konstitusyon at mga pangkalahatang batas ng Estado. Ang Konseho ay magkakaroon ng awtoridad na magpatupad ng karagdagang karampatang teknikal na legal na abugado upang imbestigahan o usigin ang mga usaping may kaugnayan sa mga departamento ng Lungsod kung ang naturang tulong o payo ay kinakailangan sa kaugnayan nito. Magbibigay ang Konseho ng sapat na pondo sa ordinansa ng taunang paglalaan para sa mga naturang layunin at maniningil ng naturang dagdag na legal na serbisyo laban sa paglalaan sa mga kinauukulang Departamento. May bisa simula Ika-10 ng Disyembre, 2020, ang sahod na ibabayad sa Abugado ng Lungsod ay magiging katumbas ng sahod na iniuutos ng batas at ayon sa i-aakma ng batas para sa mga huwes ng Kataas-taasang Hukuman para sa Estado ng California, sa kondisyon na ang sahod ng Abugado ng Lungsod ay hindi maaaring bawasan sa panahon ng kanyang termino ng katungkulan. Tuwing may isang bakante sa opisina ng Abugado ng Lungsod, ang isang Assistant na Abugado ng Lungsod, na dating itinalaga ng Abugado ng Lungsod upang isagawa ang mga tungkulin kung may bakante, at ang pangalan ay inirekord sa Klerk ng Lungsod bilang Pansamantalang Abugado ng Lungsod kung may bakante, ay dapat na magsasagawa ng mga tungkulin ng Abugado ng Lungsod bilang Pansamantalang Abugado ng Lungsod hanggang may kapalit na hinirang o kaya ibinoto tulad ng nakalaan sa Tsarter na ito. Ang Pansamantalang Abugado ng Lungsod ay magkakaroon ng buong awtoridad ng Opisina. Seksyon 41: Mga Komisyon PR-09L0-B-7-FIL SD General 2020-247
BUONG TEKSTO NG PANUKALA B (IPINAGPATULOY) Dapat maghirang ang Mayor, sa ilalim ng kumpirmasyon ng Konseho, ng mga miyembro ng lahat ng komisyon, na itinakda alinsunod sa seksyong ito., maliban sa mga miyembro ng Commission on Police Practices, kung kaninong paghirang at serbisyo ay pinamamahalaan ng Seksyon 41.2 ng Tsarter na ito. Sa tuwing hindi naghihirang ang Mayor ng isang miyembro sa loob ng apatnapu't limang (45) araw matapos magkaroon ng pagkabakante, ang Konseho ang magsasagawa ng naturang paghirang. Ang mga komisyoner ay lilimitahan sa dalawang (2) buong magkasunod na termino, na may isang (1) terminong mamamagitan bago sila maging karapat-dapat sa muling paghirang; at ipatutupad ang probisyong ito sa sinumang nakapaglingkod sa dalawang (2) buong magkasunod na termino pagkatapos ng Enero 1972. Maaaring lumampas ang mga termino ng mga komisyoner lampas sa termino ng pagkakaboto sa naghihirang na Mayor. Pupunan ng Mayor, sa ilalim ng kumpirmasyon ng Konseho, ang anumang pagkabakante at ang naturang paghirang ay para sa hindi pa natatapos na termino ng katungkulang pinupunan. Maaaring alisin ng Konseho ng Lungsod ang isang miyembro ng Komisyon ng Serbisyong Sibil nang may dahilan sa pamamagitan ng boto ng dalawang-ikatlo (2/3) ng mga miyembro ng Konseho. Gayunpaman, bago maalis ng Konseho ang isang miyembro ng Komisyon ng Serbisyong Sibil, kailangang magkaroon ng mga nakasulat na kaso laban sa miyembro ng komisyon at magkaroon ng oportunidad para sa pampublikong pagdinig sa harapan ng Konseho para sa mga nasabing kaso. Maaaring alisin ng Konseho ng Lungsod ang mga miyembro ng lahat ng iba pang komisyong itinatag alinsunod sa seksyong ito nang may dahilan sa pamamagitan ng boto ng mayorya ng mga miyembro ng Konseho. (a) Komisyon sa Pondo. [Walang pagbabago sa teksto.] (b) Komisyon sa Serbisyong Sibil. [Walang pagbabago sa teksto.] (c) Komisyon sa Pagpaplano ng Lungsod. [Walang pagbabago sa teksto.] (d) Komisyon sa Etika. [Walang pagbabago sa teksto.] Seksyon 41.2: Commission on Police Practices Itinatatag ang isang Commission on Police Practices, na papalit sa Community Review Board on Police Practices. Ang Commission on Police Practices ay tutukuyin sa seksyong ito bilang ang "Komisyon," ang Departamento ng Pulisya ng Lungsod ng San Diego ay tutukuyin bilang "Departamento ng Pulisya," at ang isang opisyal ng Departamento ng Pulisya ay tutukuyin bilang "opisyal" o "opisyal ng pulisya." Ang Komisyon ay isang katawang pang-imbestiga ng Lungsod ng San Diego, na hiwalay sa Mayor at sa Departamento ng Pulisya. Ang Komisyon ay may mga partikular na iniaatas na tungkulin at mga kapangyarihan ayon sa sarili nitong pagpapasya, tulad ng inilalarawan sa seksyong ito. Ang Konseho ng Lungsod ay maaaring, sa pamamagitan ng ordinansa, mag-atas ng mga karagdagang tungkulin at mag-awtorisa ng karagdagang kapangyarihan para sa Komisyon, alinsunod sa seksyong ito at sa mga naaangkop na pederal at pang-estadong batas. Maaari ring magtakda ang Konseho ng Lungsod ng mga patakaran at pamamaraan upang ipatupad ang seksyong ito. Sa ilalim ng anumang limitasyong itinakda sa namamahalang pederal o pang-estadong batas, ang Komisyon ay inaawtorisahang irekomenda sa grand jury, abugado ng distrito, o iba pang ahensiya ng pamahalaan ang anumang usaping iniharap sa Komisyon na inawtorisahan ng batas na imbestigahan ang mga aktibidad ng isang ahensyang tagapagpatupad ng batas. Ang Konseho ng Lungsod dapat maghirang ng mga miyembro ng Komisyon. Maaaring alisin ng Konseho ng Lungsod ang mga miyembro ng Komisyon nang may dahilan sa pamamagitan ng boto ng mayorya ng mga miyembro ng Konseho ng Lungsod. Ang Konseho ng Lungsod ay dapat, sa pamamagitan ng ordinansa, itatag ang bilang, haba ng termino, mga kwalipikasyon, at paraan ng paghirang ng mga miyembro ng Komisyon, at tukuyin ang mga kalagayan at proseso kung saan maaaring tukuyin ng Konseho ng Lungsod na mayroong dahilan para alisin ang isang miyembro ng Komisyon. PR-09L0-B-8-FIL SD General 2020-248
BUONG TEKSTO NG PANUKALA B (IPINAGPATULOY) Ang Komisyon ay bubuuin ng mga miyembro ng Community Review Board on Police Practices na naglilingkod sa panahong magkaroon ng bisa ang seksyong ito, hanggang sa pormal nang makapaghirang ang Konseho ng Lungsod ng mga miyembro sa Komisyon, alinsunod sa ordinansang inilalarawan sa seksyong ito. Ang Konseho ng Lungsod ay dapat maghirang at magtakda ng panimulang taunang kabayaran para sa Ehekutibong Direktor ng Komisyon, na naglilingkod sa utos at kagustuhan ng Komisyon. Dapat isagawa ng Komisyon ang taunang pagtatasa ng pagganap ng Ehekutibong Direktor, at maaaring baguhin ang taunang kabayaran sa Ehekutibong Direktor, alinsunod sa mga iskedyul ng kabayaran na itinakda ng Konseho ng Lungsod sa pagpapatibay ng ordinansa sa taunang sahod. Ang Ehekutibong Direktor ay maglilingkod bilang awtoridad ng paghihirang para sa mga karagdagang empleyado na tumutulong sa Komisyon, na dapat hirangin at maglingkod alinsunod sa Tsarter na ito. Ang Ehekutibong Direktor ay inaawtorisahang kumuha ng mga eksperto o kasangguni mula sa labas na tutulong sa gawain ng Komisyon sa batayang kontraktwal, alinsunod sa mga patakaran sa pangongontrata ng Lungsod. Dapat magpanatili ang Komisyon ng sarili nitong legal na tagapayo, na hiwalay sa Abugado ng Lungsod, para sa legal na suporta at payo sa pagsasakatuparan ng mga tungkulin at aksyon ng Komisyon. Maglilingkod ang Ehekutibong Direktor bilang tagapangalaga ng mga rekord ng Komisyon at dapat itong sumunod sa lahat ng naaangkop na batas kaugnay ng pagpapanatili, proteksyon, pagiging kumpidensyal, at pagsisiwalat ng mga rekord. Dapat gawing available ng Departamento ng Pulisya ang mga rekord nito, kaugnay ng anumang usaping iniimbestigahan, sinusuri, o tinatasa ng Komisyon, sa ilalim ng mga paghihigpit ng mga naaangkop na pederal at pang-estadong batas. Ang Komisyon ay may kapangyarihang magsagawa ng mga paglilitis para sa imbestigasyon, mag-subpoena ng mga saksi at pilitin ang kanilang pagdalo at testimonya, mangasiwa sa mga sumpa at pagpapatotoo, at i-atas sa pamamagitan ng subpoena ang paglalabas ng anumang libro, papeles, rekord, o iba pang bagay na mahalaga sa pagsasagawa ng mga tungkulin ng Komisyon o paggamit ng mga kapangyarihan nito, sa ilalim ng mga paghihigpit ng at alinsunod sa seksyong ito at sa mga naaangkop na pederal at pang-estadong batas. Maaaring ipatupad ng Komisyon ang mga administratibong subpoena nito sa pamamagitan ng pagpapasimula ng mga paglilitis para sa pagsuway sa korte, sa boto ng mayorya ng Komisyon at sa paraang isinasaad ng naaangkop na batas ng estado. Ang Komisyon ay independiyenteng iimbestigahan ang lahat ng pagkamatay na nagaganap habang nasa kustodiya ng Departamento ng Pulisya ang isang tao; lahat ng pagkamatay na nagreresulta mula sa pakikisalamuha sa isang opisyal ng Departamento ng Pulisya; at lahat ng pamamarili na may kinalaman sa isang opisyal ng pulisya ng Lungsod. Tungkulin ito ng Komisyon, mayroon man o walang reklamo na ginawa laban sa isang opisyal ng pulisya o sa Departamento ng Pulisya. Ang mga imbestigasyong ito ay dapat ilunsad ng kawani o mga kontraktor ng Komisyon na independiyente sa Departamento ng Pulisya, at alinsunod sa mga batas ng opisyal sa ilalim ng pederal o pang- estadong batas. Ang Komisyon ay maaaring, ngunit hindi ito inirerequire na, imbestigahan ang mga reklamo laban sa mga opisyal ng Departamento ng Pulisya, na hindi nagsasangkot ng mga pagkamatay habang nasa kanilang kustodiya, mga pagkamatay na nagreresulta sa pakikisalamuha sa isang opisyal ng pulisya, o mga pamamaril na may kinalaman sa isang opisyal ng pulisya. Gayunpaman, hindi dapat imbestigahan ng Komisyon ang isang reklamo kung saan hiniling ng nagreklamo na pangasiwaan ang reklamo nang walang imbestigasyon o kung saan walang partikular na alegasyon o opisyal ng pulisya ang matutukoy. Sa pagpapasya kung iimbestigahan ang isang reklamo kung saan may kapangyarihan ang Komisyon na magpasya sa sarili nito, ngunit walang iniaatas na tungkulin, na imbestigahan, dapat isaalang- alang ng Komisyon kung ang reklamo ay nagmumula sa alinman sa sumusunod: (1) isang insidente kung saan ang paggamit ng puwersa ng isang opisyal ng pulisya ng Lungsod laban sa isang tao ay nagresulta sa matinding pinsala sa katawan; (2) pagsisinungaling ng isang opisyal ng pulisya ng PR-09L0-B-9-FIL SD General 2020-249
BUONG TEKSTO NG PANUKALA B (IPINAGPATULOY) Lungsod na direktang may kaugnayan sa pag-uulat, imbestigasyon, o paglilitis ng isang krimen, o direktang may kinalaman sa pag-uulat ng, o imbestigasyon ng maling asal ng isa pang peace officer o custodial officer, kabilang ang alegasyon ng hindi pagsasabi ng totoo, mga hindi totoong pahayag, pagsasampa ng mga hindi totoong ulat, pagsira, pamemeke, o pagtatago ng ebidensya; (3) isang insidenteng lumikha ng malaking interes o pag-aalala ng publiko; (4) isang insidente kung saan ipinakikita ng datos ang padron ng maling asal ng sinumang opisyal ng Departamento ng Pulisya; o (5) isang insidente kung saan ipinakikita ng datos ang isang padron ng hindi naaangkop na mga patakaran, pamamaraan, o kasanayan ng Departamento ng Pulisya o ng mga miyembro nito. Dapat tanggapin, irehistro, suriin, at tasahin ng Komisyon ang lahat ng reklamo laban sa mga opisyal ng Departamento ng Pulisya, maliban sa hindi dapat suriin o tasahin ng Komisyon ang isang reklamo kung hiniling ng nagreklamo na pangasiwaan ang reklamo nang walang imbestigasyon o kung saan walang partikular na alegasyon o opisyal ng pulisya ang matutukoy. Ang Komisyon ay maaaring, ngunit hindi inirerequire na, suriin, tasahin, at imbestigahan ang mga alegasyon ng hindi angkop na sekswal na asal, pisikal na pag-atake, o karahasan sa tahanan ng mga opisyal ng Departamento ng Pulisya, mayroon man o walang nakasulat na reklamong isinumite sa Komisyon o Departamento ng Pulisya. Dapat suriin at tasahin ng Komisyon ang lahat ng makatotohanang natuklasan at konklusyon batay sa ebidensya ng Departamento ng Pulisya na lumilitaw mula sa mga imbestigasyon sa maling asal ng pulisya at lahat ng desisyon sa pagdidisiplina na iminumungkahi ng Hepe ng Pulisya o itinalaga kasunod ng pinagtibay na napag-alamang maling kondukta ng pulisya, kung saan ang mga katagang "maling asal ng pulisya" at "maling asal ng opisyal ng pulisya" ay ipapakahulugan ng Konseho ng Lungsod sa pamamagitan ng ordinansa. Ang Komisyon ay maaaring, ngunit hindi inirerequire na, suriin at tasahin ang pangangasiwa ng Departamento ng Pulisya sa pagdidisiplina na nagmumula sa mga pinagtibay na reklamo, na hindi nagsasangkot ng mga alegayson ng maling asal ng pulisya, at mula sa mga usaping iniimbestigahan ng Komisyon. Ang Komisyon ay maaaring, ngunit hindi inirerequire na, magsagawa ng mga rekomendasyon sa Departamento ng Pulisya hinggil sa pagdidisiplina ng mga indibidwal na opisyal na inireklamo o inimbestigahan ng Komisyon. Dapat suriin at tasahin ng Komisyon ang pagsunod ng Departamento ng Pulisya sa mga pederal, pang-estado, at lokal na batas at kahingian sa pag-uulat. Dapat ding maghanda at magsumite ang Komisyon ng mga ulat kada kalahating taon sa Punong-bayan at Konseho ng Lungsod kaugnay ng pagpapatupad ng mga tungkulin at kapangyarihan ng Komisyon. Ang mga ulat na ito ay dapat maging publiko, ngunit hindi dapat magsiwalat ng anumang impormasyong iniaatas na panatilihing kumpidensyal ng mga kumokontrol na pederal o pang-estadong batas. Ang Komisyon ay maaaring, ngunit hindi inirerequire na, suriin at tasahin ang mga patakaran, pamamaraan, kasanayan, at aksyon ng Departamento ng Pulisya. Ang Komisyon ay maaaring magsagawa ng mga partikular na rekomendasyon sa Departamento ng Pulisya, sa Mayor, at sa Konseho ng Lungsod ukol sa anumang patakaran, pamamaraan, kasanayan, at aksyon ng Departamento ng Pulisya. Dapat isaalang-alang ng Hepe ng Pulisya ang pagtatasa ng Komisyon sa iminumungkahing pagdidisiplina sa opisyal ng pulisya, bago ang pagpapataw ng pagdidisiplina, hanggang sa saklaw na pinahihintulutan sa loob ng naaangkop na pederal at pang-estadong batas, at tanging kapag nakumpleto ang pagtatasa bago ang mga takdang panahon ayon sa batas, na nakasaad sa California Public Safety Officers Procedural Bill of Rights o kasunod nito, mga naaangkop na batas ng estado, para aksyunan ng Departamento ng Pulisya ang pagtatasa. Mananatili sa Hepe ng Pulisya ang awtoridad at pagpapasya na disiplinahin ang mga mas mababang empleyado sa Departamento ng Pulisya, alinsunod sa Seksyon 57 ng Tsarter na ito. Anumang napagtibay na natuklasang maling asal ng opisyal ng pulisya ng Komisyon ay maaaring i-apela, tulad ng iniaatas ng batas ng California. Maaaring i-apela ang mga napagtibay na napag- alamang ito sa Komisyon ng Serbisyong Sibil ng Lungsod. PR-09L0-B-10-FIL SD General 2020-250
BUONG TEKSTO NG PANUKALA B (IPINAGPATULOY) Seksyon 43: Mga Board at Komite ng Pagpapayo (a) hanggang (c) [Walang pagbabago sa teksto]. (d) Community Review Board on Police Practice. Sa kabila ng anumang ibang probisyon ng Tsarter na ito, ang Mayor at ang Konseho ng Lungsod ay magkakaroon ng eksklusibong awtoridad upang lumikha at magtatag ng isang board ng komunidad sa pagsusuri ng mga kasanayan ng pulisya upang suriin at tasahin ang mga reklamo ng mga mamamayan laban sa mga miyembro ng Departamento ng Pulisya ng San Diego at ang pangangasiwa ng Departamento ng Pulisya ng San Diego sa pagdidisiplina na nagmumula sa mga naturang reklamo. Itatatag ng Mayor at Konseho ng Lungsod ang mga ganoong patakaran at mga regulasyon tulad ng maaaring kailanganin upang magawa ng board na ito ang mga tungkulin nito; sa kondisyon na, gayunman, ang mga ganoong patakaran at mga regulasyon ay alinsunod sa mga batas ng Estado ng California hinggil sa mga reklamo ng mga mamamayan laban sa mga peace officer. Wala sa mga ganoong patakaran at mga regulasyon ang hahadlang sa awtoridad ng board na malayang ipasa ang isang nakumpletong imbestigasyon na reklamo ng isang mamamayan sa grand jury, abugado ng distrito, o anumang ibang ahensya ng gobyerno na awtorisado ng batas na imbestigahan ang mga aktibidad ng isang ahensya ng pagpapatupad ng batas. Susuriin ng Board ang lahat ng mga pagkamatay na nangyayari habang ang isang tao ay nasa kustodiya ng Departamento ng Pulisya ng San Diego at ang lahat ng pamamaril na may kinalaman sa opisyal ng pulisya. Ang board ay magsusumite ng mga ulat bawat anim na buwan sa Mayor at Konseho ng Lungsod hinggil sa pagsusuri nito sa imbestigasyon ng Departamento ng Pulisya ng San Diego sa mga reklamo ng mga mamamayan; sa kondisyon na, gayunman, ang mga ganoong ulat ay hindi magbubunyag ng anumang impormasyon na iniaatas para panatilihing kompidensyal ayon sa batas. ARTIKULO VIII SERBISYONG SIBIL Seksyon 115: Komisyon sa Serbisyong Sibil Ang Komisyon ay magkakaroon ng pangangasiwa sa pamimili, promosyon, at pagtatanggal ng lahat ng empleyado ng Lungsod, sa ilalim ng mga probisyon ng Serbisyong Sibil ng Tsarter na ito. Ang Komisyon ay magsasagawa at magtutukoy rin ng mga apela sa mga pinagtibay na napag-alamang maling asal ng opisyal ng pulisya ng Commission on Police Practices, na itinakda ng Tsarter na ito, ayon sa inirequire ng batas ng California. KATAPUSAN NG PANUKALA PR-09L0-B-11-FIL SD General 2020-251